ไฟแนนซ์ทูเดย์
...แม้จะยังไม่ได้กรรมการผู้จัดการคนใหม่ แต่ธนาคารอาคารสงเคราะห์ (ธอส.) ก็ยังต้องเดินหน้าต่อไป ล่าสุด อังคณา ปิลันธน์โอวาท ไชยมนัส รองกรรมการผู้จัดการ ในฐานะรักษาการในตำแหน่งกรรมการผู้จัดการ ธอส.ได้ออกแคมเปญใหม่ &#8220;เงินฝากประจำ 360 วัน&#8221; ให้อัตราดอกเบี้ยสูงถึง 3.25% ต่อปี
22 ม.ค. 2556

...แม้จะยังไม่ได้กรรมการผู้จัดการคนใหม่ แต่ธนาคารอาคารสงเคราะห์ (ธอส.) ก็ยังต้องเดินหน้าต่อไป ล่าสุด อังคณา ปิลันธน์โอวาท ไชยมนัส รองกรรมการผู้จัดการ ในฐานะรักษาการในตำแหน่งกรรมการผู้จัดการ ธอส.ได้ออกแคมเปญใหม่ “เงินฝากประจำ 360 วัน” ให้อัตราดอกเบี้ยสูงถึง 3.25% ต่อปี
กำหนดเงื่อนไข ฝากเงินครั้งแรกและจำนวนเงินฝากครั้งต่อไปขั้นต่ำรายการละ 1 หมื่นบาทขึ้นไป และธนาคารจะจ่ายดอกเบี้ยรายเดือน กรณีใบรับเงินฝากประจำ กำหนดฝากขั้นต่ำรายการละ 1 แสนบาทขึ้นไป ระยะเวลาฝาก 360 วัน อัตราดอกเบี้ย 3.25% ต่อปี จ่ายดอกเบี้ยเมื่อครบกำหนดเงินฝาก 
ถ้าออกแคมเปญโดนๆ อย่างดี อาจมีสิทธิไม่ต้องมานั่งรักษาการให้เสียเวลาอีก อย่างเนี้ยต้องดันให้เป็นเอ็มดีเร็วๆ
อ้าว...ใครสนใจมีเงินถุงเงินถังก็รีบๆ กันหน่อย เริ่มตั้งแต่วันนี้ถึงสิ้นเดือน มี.ค.นี้เท่านั้น 
...ใครอยากรู้ว่าทิศทางเศรษฐกิจประเทศไทยจะไปทางไหน มีทิศทางอย่างไร วันพุธที่ 23 ม.ค.นี้ เตรียมหาคำตอบได้ในงานสัมมนาใหญ่ของสมาคมผู้สื่อข่าวเศรษฐกิจ กับหัวข้อที่น่าสนใจเรื่อง “โจทย์ท้าทาย อนาคตเศรษฐกิจไทยปี 2556” 
ยังไม่หมดเท่านั้น ภายในงานจะมีการปาฐกถาพิเศษเรื่อง “ทิศทางนโยบายของรัฐบาลในการพัฒนาประเทศไทยอย่างยั่งยืน” โดย กิตติรัตน์ ณ ระนอง รองนายกรัฐมนตรีและ รมว.คลัง 
นอกจากนี้ ยังมีอดีต รมว.คลัง มาแสดงวิสัยทัศน์ในหัวข้อ“โจทย์ท้าทาย อนาคตเศรษฐกิจไทย” โดยอดีตรองนายกรัฐมนตรีและอดีตผู้ว่าการธนาคารแห่งประเทศไทย ม.ร.ว.ปรีดิยาธร เทวกุล อดีต รมว.คลัง กรณ์ จาติกวณิช และ ธีระชัย ภูวนาถนรานุบาล ดำเนินรายการโดย บัญชา ชุมชัยเวทย์
ผู้สนใจเชิญเข้าร่วมการสัมมนาได้ในเวลา 09.00 น. ที่โรงแรมอินเตอร์คอนติเนนตัล กรุงเทพฯ